גם ‎ קציני ‎ צבא ‎ בכירים ‎ גויסו ‎ למאמץ ‎ לשכנע ‎ את ‎ הציבור ‎ הישראלי‎ 
בנכונות ‎ החלטת ‎ הממשלה ‎ לסרב ‎ להפסקת ‎ אש ‎ ולהמשיך ‎ בלחימה ‎ ובהרס.‎ 


כותרות ‎ העיתונים ‎ (11.1) ‎ זעקו: ‎ "ראש ‎ הממשלה ‎ ועמיתיו‎ 
למטבחון ‎ נחושים ‎ להמשיך ‎ בלחימה". ‎ קציני ‎ צבא ‎ בכירים‎ 
צוטטו ‎ באמירות ‎ מתלהמות ‎ בזכות ‎ המשך ‎ המלחמה ‎ והפעלת‎ 
יכולות ‎ רבות ‎ יותר ‎ של ‎ צה״ל ‎ בהפצצות, ‎ בזריעת ‎ אבירות‎ 
בקרב ‎ הפלסטינים ‎ ובהרס ‎ התשתיות ‎ ובנייני ‎ המגורים.‎ 

נכון ‎ לרגע ‎ כתיבת ‎ שורות ‎ אלה, ‎ מדובר ‎ על ‎ 650  קורבנות‎ 
בנפש ‎ בקרב ‎ הפלסטינים, ‎ ובהם ‎ -  200  ילדים ‎ וכמאה ‎ נשים;‎ 
על ‎ מצב ‎ נורא ‎ בבתי ‎ החולים, ‎ שם ‎ פצועים ‎ שוכבים ‎ על‎ 
הרצפה; ‎ ועל ‎ פגיעות ‎ הרסניות ‎ בתשתיות ‎ המים ‎ והחשמל.‎ 
אלפי ‎ פלסטינים ‎ נסו ‎ מבתיהם, ‎ אך ‎ גם ‎ במקומות ‎ המחסה,‎ 
לרבות ‎ במבנים ‎ של ‎ האו״ם, ‎ אין ‎ הם ‎ בטוחים ‎ מפני ‎ הפצצות.‎ 

אך ‎ לצה״ל ‎ ולממשלת ‎ אולמרט-לבני-ברק ‎ לא ‎ די ‎ באסון‎ 
ההומניטארי ‎ שהם ‎ גרמו ‎ לתושבי ‎ עזה, ‎ כמו ‎ שלא ‎ די ‎ להם‎ 
באימה ‎ שאחזה ‎ בתושבי ‎ שדרות, ‎ באר-שבע, ‎ אשדוד, ‎ אשקלון‎ 
וישובים ‎ נוספים, ‎ שהם ‎ יעד ‎ לטילי ‎ קסאם ‎ וגראד ‎ הנורים‎ 
מהרצועה, ‎ ובקורבנות ‎ בקרב ‎ אזרחים ‎ והחיילים ‎ הישראלים.‎ 

בכלי ‎ התקשורת ‎ נכתב, ‎ כי ‎ "בצה״ל ‎ סבורים ‎ כי ‎ על ‎ מנת‎ 
להשיג ‎ את ‎ יעדי ‎ מבצע ‎ ׳עופרת ‎ יצוקה׳ ‎ באופן ‎ תכליתי, ‎ יש‎ 
להגביר ‎ את ‎ הפעילות ‎ המבצעית ‎ בתוך ‎ רצועת ‎ עזה‎ 
ולהרחיבה". ‎ גם ‎ ראש ‎ הממשלה ‎ אהוד ‎ אולמרט ‎ ושריו ‎ אהוד‎ 
ברק ‎ וציפי ‎ לבני ‎ תומכים ‎ בהמשך ‎ הלחימה ‎ למען ‎ "השגת‎ 
היעדים״. ‎ אך ‎ מהם ‎ אותם ‎ יעדים ‎ ? 

יעד ‎ אחד, ‎ שהממשלה ‎ מציינת ‎ הוא ‎ -  עצירת ‎ אש ‎ החמאס.‎ 
אך ‎ הרי ‎ היה ‎ כבר ‎ הסכם ‎ רגיעה ‎ (תהדיה), ‎ שנועד ‎ להפסיק ‎ את‎ 
האש, ‎ והוא ‎ הופר ‎ בידי ‎ ישראל ‎ פעמיים‎ :  פעם ‎ אחת, ‎ בסגירה‎ 
תכופה ‎ של ‎ המעברים, ‎ שהחריפה ‎ את ‎ המצור ‎ הכלכלי ‎ על‎ 
הרצועה‎ ;  ופעם ‎ שנייה, ‎ בפלישה ‎ של ‎ כוח ‎ צבאי ‎ לרצועה ‎ ב-4‎ 
בנובמבר ‎ 2008, ‎ שבעצם ‎ סימנה ‎ את ‎ הסיום ‎ היזום ‎ של ‎ הרגיעה‎ 
בידי ‎ ישראל.‎ 

היעד ‎ השני, ‎ שמציגים ‎ קברניטי ‎ ישראל, ‎ הוא ‎ -  עצירת‎ 
הברחות ‎ אמצעי ‎ הלחימה ‎ ממצרים ‎ לעזה. ‎ אך ‎ הכתובת‎ 
לדרישה ‎ זו ‎ היא ‎ ממשלת ‎ מצרים, ‎ הנדרשת ‎ למנוע ‎ את‎ 
ההברחות. ‎ אך ‎ מה ‎ למניעת ‎ הברחות ‎ ולהמשך ‎ ההפצצות ‎ של‎ 
הרצועה ‎ ולכיבוש ‎ הקרקעי ‎ של ‎ העיר ‎ עזה ‎ עצמה ‎ ? 


החלטת ‎ מועצת ‎ הביטחון, ‎ הקוראת ‎ להפסקת ‎ הלחימה‎ 
ולהפסקת ‎ אש ‎ מיידית, ‎ שנתקבלה ‎ בשבוע ‎ שעבר, ‎ נדחתה ‎ בידי‎ 
ממשלת ‎ אולמרט-ברק-לבני, ‎ המנסה ‎ לנצל ‎ להמשך ‎ הלחימה‎ 
את ‎ הימים ‎ שנותרו ‎ עד ‎ לכניסתו ‎ של ‎ אובאמה ‎ לבית ‎ הלבן. ‎ גם‎ 
הנהגת ‎ החמאס ‎ מצידה ‎ הודיעה, ‎ כי ‎ ההחלטה ‎ אינה ‎ מקובלת‎ 
עליה.‎ 

נכון ‎ לרגע ‎ זה, ‎ אין ‎ רואים ‎ את ‎ סופה ‎ של ‎ המלחמה ‎ האכזרית‎ 
והמיותרת ‎ בעזה, ‎ הכרוכה ‎ בפשעי ‎ מלחמה, ‎ בסבל ‎ נורא‎ 
לתושבים ‎ הפלסטינים, ‎ כמו ‎ גם ‎ בסבל ‎ רב ‎ לישראלים, ‎ תושבי‎ 
הדרום. ‎ למק״י ‎ ולחד״ש ‎ ישנה ‎ תשובה ‎ ברורה. ‎ בהתייחסו‎ 
להחלטת ‎ הממשלה ‎ להמשיך ‎ במלחמה, ‎ אמר ‎ ח״כ ‎ דב ‎ רובין:‎ 

"על ‎ הממשלה ‎ לעצור ‎ מיד ‎ את ‎ המלחמה ‎ ולחתום ‎ על‎ 
הפסקת ‎ אש ‎ אמיתית, ‎ כולל ‎ פתיחה ‎ של ‎ המעברים, ‎ וגם ‎ על‎ 
הסכם ‎ חילופי ‎ חטופים ‎ ואסירים, ‎ שיחזיר ‎ את ‎ גלעד ‎ שליט‎ 
לחיק ‎ משפחתו. ‎ רגיעה ‎ אמיתית ‎ בעזה ‎ תיצור ‎ פתח ‎ להתקדמות‎ 
במשא ‎ ומתן ‎ לשלום ‎ כולל ‎ מול ‎ הרשות ‎ הפלסטינית ‎ והעולם‎ 
הערבי".‎ 

אירוע ‎ פתיחה ‎ המוני ‎ של‎ 
המערכת ‎ הבחירות ‎ של ‎ חד״ש‎ 

אלפים ‎ השתתפו ‎ בכינוס ‎ פתיחת ‎ מערכת ‎ הבחירות ‎ של‎ 
חד״ש, ‎ שנערך ‎ באולמי ‎ דאוד ‎ בנצרת ‎ עלית ‎ במוצ״ש, ‎ 10.1.‎ 
באולם ‎ הגדול ‎ שררה ‎ אווירה ‎ של ‎ זעם ‎ רב ‎ על ‎ פשעי ‎ המלחמה,‎ 
שמבצע ‎ הצבא ‎ הישראלי ‎ בעזה, ‎ ושל ‎ התגייסות ‎ למערכת‎ 
הבחירות ‎ של ‎ חד״ש, ‎ במטרה ‎ להגדיל ‎ את ‎ ייצוגה ‎ בכנסת.‎ 
לכינוס ‎ הגיעה ‎ ברכה ‎ מנשיא ‎ ונצואלה ‎ הוגו ‎ צ׳אבס.‎ 

באירוע ‎ נשאו ‎ דברים ‎ ראמז ‎ גיר״סי, ‎ ראש ‎ עיריית ‎ נצרת,‎ 
ח״כ ‎ דב ‎ חנין, ‎ מוחמר ‎ נפאע, ‎ מזכ״ל ‎ מק״י, ‎ ח״כ ‎ חנא‎ 
כ>וויד, ‎ ד״ר ‎ עפו ‎ אגבריה, ‎ עאידה ‎ תומא, ‎ מרית ‎ חגיאג',‎ 
■וסף ‎ עטאונה ‎ וח״כ ‎ מוחמד ‎ ברכה. ‎ באילה ‎ זיאד ‎ קראה‎ 
משיריו ‎ של ‎ תופיק ‎ זיאד, ‎ והמשוררת ‎ חולוד ‎ טאנוס ‎ קראה‎ 
משיריה. ‎ המנחה ‎ היה ‎ א״מן ‎ עודה, ‎ מזכיר ‎ חד״ש.‎ 


נגד ‎ המלחמה/2\‎ 


הפגנת ‎ אלפים ‎ מול ‎ משרד ‎ הביטחון‎ 

כאלפיים ‎ מפגינים ‎ השתתפו ‎ במוצ״ש‎ (10.1) ‎ בעצרת ‎ הפגנה‎ 
שנערכה ‎ מול ‎ משרד ‎ הביטחון ‎ בתל-אביב, ‎ בקריאה ‎ להפסיק‎ 
את ‎ הלחימה ‎ ברצועת ‎ עזה. ‎ חרף ‎ העובדה, ‎ שתנועת ‎ שלום‎ 
עכשיו ‎ עמדה ‎ מאחורי ‎ הקריאה ‎ להפגנה, ‎ רוב ‎ משתתפיה ‎ נמנו‎ 
עם ‎ פעילי ‎ חד״ש, ‎ מק״י ‎ ותנועות ‎ השלום ‎ העקביות, ‎ שהפגינו‎ 
נגד ‎ המלחמה ‎ מיומה ‎ הראשון.‎ 

הנואם ‎ המרכזי ‎ בעצרת, ‎ ח״כ ‎ חיים ‎ (גיומס) ‎ אורון, ‎ יו״ר‎ 
מרצ, ‎ קרא: ‎ "עצרו ‎ את ‎ המלחמה ‎ והגיעו ‎ להסכם ‎ מוקדם ‎ ככל‎ 
האפשר". ‎ אך ‎ אורון ‎ גם ‎ החליט ‎ "לאזן" ‎ את ‎ הביקורת ‎ על‎ 
הממשלה ‎ בביקורת ‎ על... ‎ השמאל ‎ העקבי, ‎ או ‎ על ‎ מה ‎ שהוא‎ 
כינה: ‎ "הקולות ‎ הקיצוניים ‎ במחנה ‎ השמאל", ‎ והדגיש ‎ את‎ 
"זכותה ‎ של ‎ ישראל ‎ להגן ‎ על ‎ עצמה".‎ 

ח״כ ‎ דב ‎ חנין ‎ (חד״ש) ‎ אמר ‎ בתום ‎ ההפגנה, ‎ כי ‎ "מעגל‎ 
המתנגדים ‎ למלחמה ‎ הולך ‎ ומתרחב ‎ בהדרגה, ‎ כפי ‎ שקרה ‎ גם‎ 
במלחמת ‎ לבנון ‎ הראשונה ‎ והשנייה. ‎ יותר ‎ ויותר ‎ ישראלים‎ 
מבינים, ‎ כי ‎ זריעת ‎ מוות ‎ והרס ‎ בעזה ‎ לא ‎ תביא ‎ לתושבי ‎ מערב‎ 
הנגב ‎ את ‎ הביטחון ‎ שהם ‎ ראויים ‎ לו, ‎ ולא ‎ תתקן ‎ את ‎ ההזנחה‎ 
העצומה ‎ של ‎ הפריפריה ‎ הישראלית ‎ במשך ‎ שנים ‎ כה ‎ רבות".‎ 

יצוין, ‎ שבמהלך ‎ ההפגנה ‎ ניסה ‎ מזכ״ל ‎ שלום ‎ עכשיו ‎ ואיש‎ 
מפלגת ‎ העבודה, ‎ ■ריב ‎ אופנהיימר, ‎ לתלוש ‎ את ‎ שלטי ‎ חד״ש‎ 
הרבים, ‎ שמפגינים ‎ הניפו ‎ בעצרת, ‎ ואף ‎ להוריד ‎ בכוח ‎ את‎ 
הדגלים ‎ האדומים ‎ שהניפו ‎ פעילים ‎ אחרים. ‎ הוא ‎ גם ‎ איים‎ 
לקרוא ‎ למשטרה. ‎ נחישותם ‎ של ‎ פעילי ‎ חד״ש ‎ ומק״י ‎ וקריאות‎ 
הבוז ‎ מהמפגינים ‎ שעמדו ‎ לצידם, ‎ הפסיקו ‎ את ‎ מהלכיו ‎ האנטי-‎ 
דמוקרטיים ‎ של ‎ אופנהיימר.‎ 

חיילים ‎ וקצינים ‎ במילואים:‎ 

לא ‎ ניקח ‎ חלק ‎ במסע ‎ ההרס‎ 

בגילוי ‎ דעת, ‎ שפרסמו ‎ לקראת ‎ ההפגנה, ‎ שערכו ‎ מול‎ 
משרד ‎ הביטחון ‎ ב-8.1, ‎ הצהירו ‎ פעילי ‎ אומץ ‎ לסרב, ‎ כי ‎ הם‎ 
חשים ‎ עכשיו ‎ צורך ‎ לקרוא ‎ לחיילי ‎ מילואים ‎ וסדיר ‎ לסרב‎ 
לקחת ‎ חלק ‎ בהרג ‎ הברוטאלי, ‎ שצה״ל ‎ מנהל ‎ בעזה. ‎ לפחות‎ 
שלושה ‎ חיילים ‎ כבר ‎ סירבו ‎ להילחם ‎ וממתינים ‎ למשפט.‎ 

המשטרה ‎ עוצרת ‎ ומכה ‎ סטודנטים ‎ ערבים‎ 

המוחים ‎ נגד ‎ המלחמה‎ 

המשטרה, ‎ לפי ‎ הוראה ‎ מגבוה, ‎ פועלת ‎ בקשיחות ‎ נגד‎ 
סטודנטים ‎ ערבים, ‎ אשר ‎ הפגינו, ‎ יחד ‎ עם ‎ סטודנטים ‎ יהודים,‎ 
נגד ‎ המלחמה ‎ בעזה. ‎ בהפגנות ‎ שנערכו ‎ באוניברסיטאות ‎ של‎ 
חיפה, ‎ תל-אביב ‎ ובאר-שבע ‎ וכן ‎ בפקולטה ‎ לחקלאות‎ 
ברחובות, ‎ במכללת ‎ רמת-גן ‎ למשפטים ‎ ובמוסדות ‎ נוספים‎ 
להשכלה ‎ גבוהה, ‎ הייתה ‎ בדרך ‎ כלל ‎ התערבות ‎ אלימה ‎ של‎ 
המשטרה, ‎ וסטודנטים ‎ ערבים ‎ הוכו ‎ ונעצרו. ‎ במקרים ‎ אחרים,‎ 
גויסו ‎ בריונים ‎ ימניים ‎ כדי ‎ לפרוע ‎ במפגינים.‎ 

באוניברסיטת ‎ חיפה ‎ השתתפו ‎ מאות ‎ סטודנטים ‎ ערבים‎ 
ויהודים ‎ בהפגנה ‎ סוערת ‎ נגד ‎ המלחמה ‎ בעזה, ‎ שבמהלכה ‎ הוכו‎ 
בידי ‎ שוטרים, ‎ שגם ‎ עצרו ‎ 14  מהם. ‎ בעקבות ‎ זאת ‎ הודיעה‎ 
הנהלת ‎ האוניברסיטה ‎ כי ‎ לא ‎ תאשר ‎ באופן ‎ גורף ‎ כל ‎ הפגנה.‎ 

האוניברסיטה ‎ העברית ‎ הפכה ‎ מוקד ‎ למחאה ‎ נגד ‎ המלחמה.‎ 
עשרות ‎ סטודנטים ‎ יהודים ‎ וערבים, ‎ רובם ‎ פעילי ‎ חד״ש,‎ 
שהשתתפו ‎ בהפגנה, ‎ הותקפו ‎ בידי ‎ פעילי ‎ ימין.‎ 

במכללת ‎ רמת-גן ‎ למשפטים, ‎ פעלה ‎ אגודת ‎ הסטודנטים‎ 
בתיאום ‎ עם ‎ המשטרה, ‎ כדי ‎ למנוע ‎ הפגנה ‎ של ‎ סטודנטים ‎ נגד‎ 
המלחמה. ‎ יו״ר ‎ האגודה ‎ וקצין ‎ משטרה ‎ רמסו ‎ את ‎ חופש‎ 


הביטוי, ‎ כאשר ‎ הכריזו ‎ כי ‎ "בעת ‎ מלחמה ‎ אסור ‎ לארגן‎ 
הפגנות"... ‎ כאשר ‎ הסטודנטים ‎ ניסו ‎ בכל ‎ זאת ‎ להפגין ‎ הם ‎ הוכו‎ 
בידי ‎ שוטרים, ‎ שגם ‎ קרעו ‎ את ‎ הכרזות.‎ 

דרישה ‎ לעצור ‎ את ‎ הקריסה ‎ בעזה‎ 

תשעה ‎ ארגוני ‎ זכויות ‎ אדם ‎ עתרו ‎ ב-‎ 7.1  לבג״ץ ‎ בדרישה‎ 
לעצור ‎ את ‎ קריסת ‎ מערכות ‎ המים ‎ והביוב ‎ ברצועת ‎ עזה.‎ 
הקריסה, ‎ נאמר ‎ בעתירה, ‎ היא ‎ תוצאה ‎ של ‎ הקיצוץ ‎ השיטתי‎ 
באספקת ‎ הדלק ‎ הדרוש ‎ לייצור ‎ חשמל ‎ ושל ‎ הפעילות ‎ הצבאית‎ 
האינטנסיבית. ‎ בין ‎ הארגונים ‎ שעתרו: ‎ גישה ‎ -  מרכז ‎ לשמירה‎ 
על ‎ הזכות ‎ לנוע, ‎ עדאלה, ‎ האגודה ‎ לזכויות ‎ האזרח ‎ בישראל,‎ 
הוועד ‎ הציבורי ‎ נגד ‎ עינויים ‎ בישראל ‎ וארגון ‎ יש ‎ דין.‎ 

מחאות ‎ בעולם ‎ נגד ‎ פשעי ‎ המלחמה ‎ בעזה‎ 

ברחבי ‎ העולם ‎ התארגנו ‎ הפגנות ‎ המוניות ‎ נגד ‎ המלחמה ‎ של‎ 
ישראל ‎ בעזה, ‎ תוך ‎ הוקעת ‎ פשעי ‎ המלחמה, ‎ לרבות ‎ ההפצצה‎ 
של ‎ בית ‎ הספר ‎ של ‎ אונר״א, ‎ שהרגה ‎ 40  אזרחים ‎ פלסטינים.‎ 
ונצואלה ‎ גירשה ‎ את ‎ שגריר ‎ ישראל‎ 

ונצאולה ‎ הודיעה ‎ ב-‎ 6.1, ‎ כי ‎ היא ‎ מגרשת ‎ את ‎ שגריר ‎ ישראל‎ 
במחאה ‎ על ‎ פעולת ‎ צה״ל ‎ ברצועת ‎ עזה. ‎ זאת ‎ בהמשך‎ 
לדרישתו ‎ של ‎ נשיא ‎ ונצואלה, ‎ הוגו ‎ צ׳אבס, ‎ להפסיק ‎ את ‎ רצח‎ 
העם, ‎ שישראל ‎ מבצעת ‎ ברצועה.‎ 

שגריר ‎ ישראל ‎ בוונצואלה, ‎ שלמה ‎ כהן, ‎ קיבל ‎ הודעה‎ 
טלפונית ‎ ממשרד ‎ החוץ ‎ בקראקס, ‎ בירת ‎ המדינה, ‎ ובה ‎ נתבקש‎ 
לעזוב ‎ תוך ‎ זמן ‎ קצר ‎ ביותר ‎ את ‎ המדינה.‎ 

בעוד ‎ שלישראל ‎ היה ‎ שגריר ‎ קבוע ‎ בקראקס, ‎ הנציג ‎ של‎ 
ונצואלה ‎ בישראל ‎ הוא ‎ דיפלומט ‎ בדרג ‎ זוטר. ‎ זאת, ‎ בעקבות‎ 
מלחמת ‎ לבנון ‎ השנייה, ‎ לה ‎ ממשלת ‎ צ׳אבס ‎ התנגדה ‎ נחרצות.‎ 
איגודים ‎ מקצועיים ‎ מגישים ‎ סיוע ‎ לעזה‎ 

איגודים ‎ מקצועיים ‎ מרחבי ‎ העולם ‎ מגישים ‎ סיוע ‎ הומניטרי‎ 
לאוכלוסיה ‎ הפלסטינית ‎ בעזה. ‎ מטוס ‎ ראשון, ‎ עם ‎ שלושה‎ 
אמבולנסים, ‎ תרופות, ‎ מים ‎ ומזון, ‎ נשלח ‎ על ‎ ידי ‎ הפדרציה‎ 
הבינלאומית ‎ של ‎ עובדי ‎ התחבורה, ‎ בסיועם ‎ של ‎ האיגודים‎ 
המקצועיים ‎ הירדנים.‎ 

המנכ״ל ‎ של ‎ הפדרציה ‎ הבינלאומית, ‎ ד״חיד ‎ קוקרופט,‎ 
מסר, ‎ כי ‎ "אנו ‎ תקווה ‎ שנצליח ‎ לארגן ‎ רכבת ‎ אווירית ‎ של ‎ ממש‎ 
עם ‎ סיוע ‎ רפואי ‎ ומזון. ‎ אנו ‎ לא ‎ מסתפקים ‎ בהגשת ‎ סיוע ‎ ואנו‎ 
דורשים ‎ הפסקת ‎ אש ‎ מיידית ‎ ונסיגת ‎ הכוחות ‎ הישראליים‎ 
מרצועת ‎ עזה". ‎ יצוין, ‎ שפדרציית ‎ האיגודים ‎ המקצועיים ‎ של‎ 
בריטניה ‎ (0ט7) ‎ פתחה ‎ במגבית ‎ לצורך ‎ רכישת ‎ תרופות.‎ 

בפנייה ‎ לוועד ‎ לידידות ‎ ׳שראל-קובה‎ 

קובה ‎ מוקיעה ‎ את ‎ ההפצצות ‎ הישראליות‎ 

פרנסיסקו ‎ מרטינס ‎ בולנס, ‎ מנהל ‎ מדור ‎ אפריקה‎ 
והמזרח-התיכון ‎ במכון ‎ הקובני ‎ לידידות ‎ עם ‎ העמים, ‎ שיגר‎ 
בשבוע ‎ שעבר ‎ ליורם ‎ גוזינסקי, ‎ מזכיר ‎ הוועד ‎ לידידות‎ 
ישראל-קובה, ‎ מכתב ‎ תודה ‎ על ‎ המסר ‎ הידידותי ‎ והסולידרי‎ 
ששיגרו ‎ חברי ‎ הוועד ‎ לידידות ‎ ישראל-קובה ‎ למכון ‎ לרגל ‎ יובל‎ 
המהפכה ‎ הקובנית. ‎ במכתב ‎ נאמר: ‎ "דע ‎ לך, ‎ שהעמדות‎ 
האמיצות ‎ שלכם ‎ זכו ‎ בכבוד ‎ גדול ‎ בקרב ‎ קובנים ‎ רבים. ‎ זאת,‎ 
בעקבות ‎ הפעילות ‎ שאתם ‎ מקיימים ‎ בישראל, ‎ כולל ‎ המאמץ‎ 
לפרוץ ‎ את ‎ מצור ‎ המידע ‎ הקיים ‎ סביב ‎ קובה.‎ 

בהמשך ‎ המכתב ‎ ציין ‎ בולנס, ‎ כי ‎ הממשלה ‎ הקובנית ‎ הוקיעה‎ 
את ‎ המתקפה ‎ האווירית ‎ הברברית ‎ והנפשעת ‎ של ‎ חיל ‎ האוויר‎ 
של ‎ ישראל ‎ ברצועת ‎ עזה, ‎ והביע ‎ תקווה ‎ שהתקפות ‎ אלה‎ 
יופסקו ‎ מייד ‎ ושתוכר ‎ זכות ‎ העם ‎ הפלסטיני ‎ לחיים ‎ בשלום.‎ 


מדיניות/3‎ 


איגוף ‎ משמאל‎ 

ימי ‎ המלחמה ‎ בעזה ‎ מחדדים ‎ את ‎ הצורך ‎ בסדר ‎ יום ‎ סוציאליסטי.‎ 


מאת ‎ דב ‎ חנין‎ 

השבוע ‎ ביקרתי ‎ שוב ‎ בנגב ‎ המערבי, ‎ ב״ארץ ‎ הקסאמים".‎ 
פגשתי ‎ שם ‎ מציאות ‎ קשה ‎ של ‎ חיים ‎ תחת ‎ איום. ‎ אסור ‎ להשלים‎ 
עם ‎ מציאות ‎ כזו, ‎ על ‎ כך ‎ אין ‎ כל ‎ ויכוח. ‎ אבל ‎ יש ‎ ויכוח ‎ אמיתי‎ 
בשאלה, ‎ מה ‎ צריך ‎ לעשות, ‎ כדי ‎ לשנות ‎ את ‎ המציאות ‎ הזו.‎ 

האומנם ‎ יש ‎ ויכוח? ‎ מי ‎ שניזון ‎ מהתקשורת ‎ הישראלית ‎ יכול‎ 
להתרשם ‎ לגמרי ‎ אחרת. ‎ התמונה ‎ שצוירה ‎ בה ‎ הייתה ‎ של‎ 
הסכמה ‎ לאומית, ‎ של ‎ קונצנזוס ‎ רחב ‎ בתמיכה ‎ במלחמה. ‎ זו ‎ גם‎ 
התמונה ‎ המתוארת ‎ בסקרים ‎ שהתפרסמו ‎ השבוע. ‎ כמו ‎ תמיד,‎ 
כאשר ‎ רועמים ‎ התותחים, ‎ המערכת ‎ הפוליטית ‎ נסחפת ‎ ימינה.‎ 
רק ‎ כמה ‎ ימים ‎ קודם, ‎ ערב ‎ הפלישה ‎ לעזה, ‎ רוב ‎ הנשאלים ‎ ( 
46%) ‎ הביעו ‎ עמדה ‎ שמתנגדת ‎ למהלך ‎ הקרקעי.‎ 

כאשר ‎ המלחמה ‎ מתחילה, ‎ ספקנות ‎ והתנגדות ‎ הופכות‎ 
לעמדות ‎ לא ‎ נוחות. ‎ אחרי ‎ תחילת ‎ המלחמה, ‎ כשעשינו‎ 
ניסיונות ‎ להעביר ‎ את ‎ עמדתנו ‎ בכלי ‎ התקשורת ‎ בזמן ‎ אמת,‎ 
נתקלנו ‎ פעם ‎ אחר ‎ פעם ‎ בתגובת ‎ עורכי ‎ התכניות ‎ שהמלחמה‎ 
התחילה ‎ ואין ‎ זה ‎ זמן ‎ לפוליטיקאים ‎ עדיין. ‎ כך ‎ ממש. ‎ כאילו‎ 
מלחמה ‎ היא ‎ לא ‎ עניין ‎ פוליטי.‎ 

התהליך ‎ הזה ‎ חוזר ‎ בעשורים ‎ האחרונים ‎ פעם ‎ אחר ‎ פעם,‎ 
וחלקו ‎ הוא ‎ תוצאה ‎ של ‎ השתלטות ‎ היועצים ‎ האסטרטגיים ‎ על‎ 
מטות ‎ המפלגות ‎ השונות. ‎ דוגמה ‎ מובהקת ‎ לכך ‎ היה ‎ הפליק-‎ 
פלאק ‎ לאחור, ‎ שעשתה ‎ מו־צ. ‎ ארבעה ‎ ימים ‎ לאחר ‎ תחילת‎ 
ההרעשות ‎ בעזה, ‎ פתחה ‎ מרצ ‎ בקמפיין ‎ תקשורתי ‎ למען‎ 
הפסקת ‎ אש ‎ מיידית ‎ תחת ‎ הסיסמא ‎ "אל ‎ תיכנסו ‎ לשם". ‎ אבל‎ 
רק ‎ יומיים ‎ אחר ‎ כך, ‎ כאשר ‎ החלה ‎ הפלישה ‎ הקרקעית ‎ ממנה‎ 
מרצ ‎ הזהירה ‎ קודם, ‎ הוסרו ‎ באחת ‎ כל ‎ סימניו ‎ של ‎ הקמפיין,‎ 
ומרצ ‎ חזרה ‎ לעמדת ‎ המשקיף ‎ מהצד, ‎ זה ‎ הממתין ‎ לשעת ‎ כושר‎ 
טובה ‎ יותר ‎ להשמיע ‎ ביקורת.‎ 

הימים ‎ הראשונים ‎ של ‎ המלחמה ‎ בעזה ‎ היו, ‎ אם ‎ כן, ‎ שעת‎ 
מבחן ‎ למערכת ‎ הפוליטית ‎ הישראלית. ‎ במבחן ‎ הזה ‎ התברר‎ 
שוב ‎ גודל ‎ הוואקום ‎ בפוליטיקה, ‎ התברר ‎ החוסר ‎ החמור‎ 
בקוטב ‎ פוליטי ‎ שמאלי ‎ חזק, ‎ שיוכל ‎ לשבור ‎ את ‎ מעגל‎ 
ההתלהמות ‎ סביב ‎ המלחמה.‎ 

החוסר ‎ הזה ‎ מורגש ‎ במיוחד ‎ אצל ‎ הצעירים. ‎ את ‎ דור‎ 
הגילאים ‎ שבין ‎ 20  ל־45 ‎ אוהבים ‎ לצייר ‎ כדור ‎ אסקפיסטי, ‎ ציני‎ 
ומנותק ‎ מהפוליטיקה. ‎ ההתרשמות ‎ שלי‎ (לא ‎ רק ‎ מתל-אביב)‎ 
היא, ‎ שצעירים ‎ חיים ‎ היום ‎ תחת ‎ תחושות ‎ משלימות ‎ -  האחת,‎ 
מיאוס ‎ מהפוליטיקה ‎ הישנה; ‎ והשנייה, ‎ נכונות ‎ לדרוש ‎ חיים‎ 
טובים ‎ יותר ‎ כאן ‎ בארץ.‎ 

האפשרויות ‎ לשמאל ‎ חדש ‎ קיימות ‎ במציאות. ‎ מחוץ‎ 
למערכת ‎ הפוליטית ‎ הישנה, ‎ מערכת ‎ שהסתאבה ‎ ביחסי ‎ הון‎ 
ושלטון, ‎ אנחנו ‎ רואים ‎ התארגנויות ‎ מקומיות ‎ מאוד ‎ מרשימות.‎ 
ניצנים ‎ של ‎ התארגנויות ‎ עובדים; ‎ מאבקי ‎ שכונות ‎ על ‎ הזכות‎ 
לדיור; ‎ שותפויות ‎ יהודיות-ערביות ‎ המשמיעות ‎ קול ‎ של ‎ שלום‎ 
גם ‎ בזמן ‎ מלחמה‎ ;  מאבקים ‎ סביבתיים ‎ ומגוון ‎ גדול ‎ של ‎ יוזמות,‎ 
המנהלות, ‎ בסופו ‎ של ‎ דבר, ‎ מאבק ‎ אחד ‎ מול ‎ מערכת ‎ אחת ‎ של‎ 
העדפת ‎ הרווח ‎ על ‎ האדם, ‎ ושל ‎ העדפת ‎ דרך ‎ הכוח ‎ על ‎ דרך‎ 
ההידברות. ‎ האפשרויות ‎ קיימות. ‎ חלקן ‎ אף ‎ החלו ‎ לקבל ‎ ביטוי‎ 


פוליטי ‎ בבחירות ‎ המקומיות ‎ האחרונות, ‎ לא ‎ רק ‎ בתל ‎ אביב,‎ 
אלא ‎ גם ‎ במקומות ‎ אחרים. ‎ שמאל ‎ חדש ‎ כזה ‎ יוכל ‎ למנוע ‎ את‎ 
המלחמה ‎ הבאה, ‎ במקום ‎ לספור ‎ את ‎ ההרוגים ‎ בדיעבד.‎ 

מעגל ‎ המתנגדים ‎ למלחמה ‎ הולך ‎ ומתרחב ‎ באופן ‎ עקבי.‎ 
הפגנות ‎ של ‎ עשרות ‎ הפכו ‎ להפגנות ‎ של ‎ מאות, ‎ ואלפים ‎ וב-3.1‎ 
כבר ‎ צעדנו ‎ 15,000  מפגינים, ‎ יהודים ‎ וערבים, ‎ מכיכר ‎ רבין‎ 
לסינמטק. ‎ העלמת ‎ המחאה ‎ איננה ‎ רק ‎ אשמתם ‎ של ‎ העורכים‎ 
והכתבים. ‎ מדובר ‎ במיסגור ‎ עקבי ‎ של ‎ ההתנגדות ‎ למלחמה‎ 
כעניינם ‎ של ‎ הערבים ‎ בישראל: ‎ הערבים ‎ דואגים ‎ לערבים;‎ 
היהודים ‎ ־  ליהודים.‎ 

ואכן, ‎ במקביל ‎ למלחמה ‎ מתנהלת ‎ מערכה ‎ נוספת,‎ 
מול ‎ האזרחים ‎ הערבים ‎ בישראל. ‎ אצל ‎ נתניהו ‎ וליברמן‎ 
מופנית ‎ האש ‎ במידה ‎ כמעט ‎ שווה ‎ לחמאס ‎ ולאזרחים ‎ הערבים‎ ; 
אצל ‎ ברק ‎ ולבני ‎ מדובר ‎ בעיקר ‎ ברמיזות. ‎ התהליך ‎ הוא ‎ כפול ‎ - 
ראשית, ‎ מספרים ‎ לנו ‎ שרק ‎ ערבים ‎ מתנגדים ‎ למלחמה, ‎ ואחר‎ 
כך ‎ מסבירים ‎ שההתנגדות ‎ הזו ‎ למלחמה ‎ מבטאת ‎ את ‎ חוסר‎ 
נאמנותם ‎ של ‎ הערבים ‎ בישראל ‎ למדינה. ‎ מכאן ‎ קצרה ‎ הדרך‎ 
לצימצומו ‎ של ‎ המרחב ‎ הדמוקרטי ‎ בגל ‎ מעצרים ‎ של ‎ מפגינים‎ 
ופעילים ‎ ערבים ‎ בימי ‎ המלחמה, ‎ ולהתחזקות ‎ ההסתה‎ 
לטרנספר ‎ פוליטי ‎ ואפילו ‎ פיסי ‎ של ‎ אזרחי ‎ ישראל ‎ הערבים.‎ 

אנחנו ‎ משוכנעים ‎ שיש ‎ דרך ‎ אחרת. ‎ אפשר ‎ להגיע ‎ בעזה‎ 
להסכם ‎ רגיעה ‎ אמיתי ‎ שיכלול ‎ לא ‎ רק ‎ הפסקת ‎ אש ‎ מוחלטת‎ 
משני ‎ הצדדים, ‎ אלא ‎ גם ‎ פתיחת ‎ המעברים ‎ והקלה ‎ משמעותית‎ 
של ‎ החיים ‎ ברצועת ‎ עזה, ‎ וכן ‎ גם ‎ הסכם ‎ של ‎ חילופי ‎ חטופים‎ 
ואסירים, ‎ כולל ‎ החזרת ‎ גלעד ‎ שליט ‎ סוף־סוף ‎ לחיק ‎ משפחתו.‎ 
רק ‎ הרגעת ‎ המצב ‎ בעזה ‎ תיצור ‎ הזדמנות ‎ להתקדמות ‎ במשא‎ 
ומתן ‎ לשלום ‎ כולל ‎ מול ‎ הרשות ‎ הפלסטינית ‎ והעולם ‎ הערבי.‎ 

כדי ‎ לפרוץ ‎ את ‎ המעגל, ‎ צריך ‎ ליצור, ‎ בזירה ‎ הפוליטית‎ 
הישראלית, ‎ כוח ‎ שמאלי ‎ משמעותי, ‎ שמאל ‎ ברור, ‎ אמיץ ‎ ובעל‎ 
השפעה, ‎ שיוכל ‎ להציע ‎ חלופה ‎ ברורה ‎ לציבור ‎ הרחב ‎ כחלק‎ 
מדיון ‎ ערכי ‎ בין ‎ שמאל ‎ לימין.‎ 

בישראל ‎ פעילים ‎ כוחות ‎ סוציאליסטיים ‎ -  מקימים ‎ ועדי‎ 
עובדים, ‎ יוצאים ‎ להפגנות ‎ נגד ‎ מפעלים ‎ מזהמים, ‎ מנהלים‎ 
מאבקי ‎ דיור ‎ ושכר ‎ לימוד ‎ -  אבל ‎ במערכת ‎ הפוליטית ‎ חסרה‎ 
אלטרנטיבה ‎ סוציאליסטית ‎ חזקה, ‎ שתתייצב ‎ באופן ‎ עקבי‎ 
וברור ‎ נגד ‎ המדיניות ‎ השלטת.‎ 

דרוש ‎ לנו, ‎ על ‎ כן, ‎ בחברה ‎ הישראלית ‎ שמאל ‎ חדש, ‎ שמאל‎ 
שיוכל ‎ לבטא ‎ באופן ‎ עמוק ‎ זווית ‎ מבט ‎ שונה ‎ על ‎ החברה, ‎ זווית‎ 
שונה ‎ מהזווית ‎ הימנית ‎ השולטת. ‎ לא ‎ להסתפק ‎ בווריאציה‎ 
רחמנית ‎ של ‎ קפיטליזם, ‎ אלא ‎ לאמץ ‎ מבט ‎ סוציאליסט■ ‎ על‎ 
המציאות. ‎ הגדרת ‎ השמאל ‎ תישען ‎ על ‎ שותפות ‎ יהודית-‎ 
ערבית, ‎ על ‎ סדר ‎ היום ‎ הסוציאליסטי ‎ שלו, ‎ על ‎ חתירה ‎ עקבית‎ 
לשלום, ‎ על ‎ חשיבה ‎ סביבתית-חברתית, ‎ על ‎ פמיניזם, ‎ על‎ 
זכויות ‎ האדם. ‎ זו ‎ רשימת ‎ ערכים, ‎ אשר ‎ סביבה ‎ יכולים ‎ להתגבש‎ 
כוחות ‎ חברתיים ‎ והתארגנויות ‎ מקומיות ‎ באינספור ‎ דרכים, ‎ כדי‎ 
לייצר ‎ מציאות ‎ שונה ‎ וטובה ‎ יותר ‎ לכולנו.‎ 


תמצית ‎ מאמר ‎ שפורסם ‎ ב״טיים ‎ אאוט", ‎ שבועון ‎ תל-אביבי.‎ 
למאמר ‎ המלא ‎ -  9.11־01‎ .ו>31ודו./ץ^״\‎ 


עובדים ‎ /4‎ 


בין ‎ שיקגו ‎ לחצור‎ 

פועלי ‎ ייצור ‎ מתמודדים ‎ עם‎ 
השלכות ‎ המשבר ‎ הקפיטליסטי‎ 

מאת ‎ אפרים ‎ דויד׳‎ 

במכתב ‎ בהול ‎ למנכ״ל ‎ בנק ‎ לאומי, ‎ גליה ‎ מאור, ‎ קראו‎ 
מאות ‎ פועלי ‎ מפעל ‎ הירקות ‎ והשימורים ‎ של ‎ ויטה ‎ פרי ‎ הגליל‎ 
שבחצור ‎ הגלילית, ‎ לסייע ‎ למפעל ‎ להבריא ‎ ולא ‎ לתת ‎ לו ‎ ליפול.‎ 
הפועלים ‎ דורשים ‎ מבנק ‎ לאומי ‎ לבחון ‎ דרכים ‎ למנוע ‎ את‎ 
סגירת ‎ המפעל, ‎ ובכך ‎ למנוע ‎ פיטורים ‎ של ‎ מאות ‎ פועלים‎ 
ופגיעה ‎ בספקי ‎ שירותים ‎ נלווים ‎ באזור ‎ הגליל ‎ כולו.‎ 

חברת ‎ ויטה ‎ פרי ‎ הגליל, ‎ העוסקת ‎ בייצור, ‎ בייבוא ‎ ובשיווק‎ 
של ‎ מוצרי ‎ מזון ‎ כמו ‎ ירקות ‎ קפואים, ‎ קצפות, ‎ אבקות ‎ בישול,‎ 
ריבות ‎ ופסטה, ‎ ומעסיקה ‎ 380  עובדים ‎ (לפי ‎ דו״חות ‎ 2007),‎ 
דיווחה ‎ בסוף ‎ השבוע ‎ שעבר ‎ לבורסה, ‎ כי ‎ בנק ‎ לאומי ‎ ובנק‎ 
דיסקונט, ‎ שהם ‎ המלווים ‎ הגדולים ‎ לחברה ‎ זו, ‎ החזירו ‎ שיקים‎ 
שנתנה ‎ בהיקף ‎ של ‎ כ-2.2 ‎ מיליון ‎ שקל. ‎ בנוסף, ‎ פרעו ‎ לאומי‎ 
ודיסקונט ‎ התחייבויות ‎ של ‎ החברה ‎ בהיקף ‎ של ‎ כ-7 ‎ מיליון‎ 
שקל, ‎ לאחר ‎ שהקפיאו ‎ לה ‎ החזרי ‎ קרן ‎ לטווח ‎ קצר ‎ וארוך ‎ עד‎ 
31  בדצמבר ‎ 2008. ‎ באפריל ‎ 2008  ביקשה ‎ החברה ‎ מהבנקים‎ 
להקפיא ‎ החזר ‎ הלוואות ‎ בהיקף ‎ של ‎ 11  מיליון ‎ שקל,‎ 
וההקפאה ‎ אושרה ‎ עד ‎ סוף ‎ אוגוסט. ‎ בהמשך ‎ האריכו ‎ הבנקים‎ 
את ‎ הקפאת ‎ החזרי ‎ ההלוואות ‎ עד ‎ סוף ‎ 2008.‎ 

העובדים ‎ כתבו ‎ למאור: ‎ "החלטת ‎ הבנק ‎ לעמוד ‎ מנגד ‎ ולא‎ 
לסייע ‎ בשעתנו ‎ הקשה, ‎ משמעותה ‎ אחת: ‎ סגירת ‎ יישוב ‎ שלם‎ 
במדינת ‎ ישראל ‎ ומאות ‎ משפחות ‎ שיישארו ‎ בתקופה ‎ קשה ‎ של‎ 
משבר ‎ כלכלי ‎ ללא ‎ פרנסה". ‎ ועוד: ‎ "במקום ‎ לפרסם ‎ שלטי‎ 
חוצות ‎ עם ‎ תנאים ‎ למובטלים, ‎ עזרו ‎ לנו. ‎ אתם ‎ שיושבים‎ 
במשרדים ‎ יפים ‎ בתל-אביב ‎ מחליטים ‎ על ‎ גורלנו".‎ 

ויטה ‎ פרי ‎ הגליל ‎ היא ‎ חברה ‎ בבעלות ‎ פרטית, ‎ הנשלטת ‎ על‎ 
ידי ‎ אביב ‎ אלגור ‎ ואיאן ‎ דיוויס. ‎ בדו״חות ‎ הרבעון ‎ השלישי‎ 
שלה ‎ ציינה ‎ החברה, ‎ כי ‎ היא ‎ פועלת ‎ "כדי ‎ למצוא ‎ מקורות‎ 
מימון ‎ לפירעון ‎ התחייבויותיה ‎ ולשנות ‎ את ‎ המבנה ‎ הפיננסי".‎ 
עוד ‎ הוסיפה ‎ ההנהלה, ‎ כי ‎ אי-מימוש ‎ צעדי ‎ ההנהלה ‎ עלול‎ 
לגרום ‎ לחברה ‎ להפסיק ‎ לפעול ‎ כעסק ‎ חי. ‎ ויטה ‎ פרי ‎ הגליל,‎ 
שהפסידה ‎ 3.5  מיליון ‎ שקל ‎ ב-2007 ‎ סיכמה ‎ את ‎ שלושת‎ 
הרבעונים ‎ הראשונים ‎ של ‎ 2008  עם ‎ הפסד ‎ של ‎ 7.4  מיליון‎ 
שקל. ‎ הפסדים ‎ אלה ‎ שחקו ‎ את ‎ הונה ‎ העצמי, ‎ שהסתכם ‎ נכון‎ 
לסוף ‎ ספטמבר ‎ 2008  בכ-4 ‎ מיליון ‎ שקל, ‎ לעומת ‎ 9.8  מיליון‎ 
שקל ‎ בסוף ‎ 2007. ‎ כיו״ר ‎ דירקטוריון ‎ החברה ‎ שימש ‎ חבר‎ 
הכנסת ‎ לשעבר ‎ אברהם ‎ (אברום) ‎ בורג ‎ (העבודה). ‎ יו״ר‎ 
הדירקטוריון ‎ של ‎ החברה ‎ כיום ‎ הוא ‎ אביב ‎ אלגור, ‎ ומנכ״ל‎ 
החברה ‎ הוא ‎ זאב ‎ בירנבוים.‎ 
והיכן ‎ הממשלה?‎ 

עצוב ‎ שפועלים ‎ צריכים ‎ להתחנן ‎ בפני ‎ מנכ״ל ‎ בנק ‎ לאומי,‎ 
כדי ‎ להבטיח ‎ את ‎ הקיום. ‎ אך ‎ זה ‎ הופך ‎ אבסורד, ‎ כאשר ‎ הבנק,‎ 
אליו ‎ הם ‎ פונים, ‎ הוא ‎ למעשה ‎ בבעלותם. ‎ נשמע ‎ מופרך? ‎ הנה‎ 
פתרון ‎ החידה‎ :  ממשלת ‎ ישראל ‎ הלאימה ‎ את ‎ בנק ‎ לאומי ‎ בשנת‎ 
1983, ‎ בעקבות ‎ שערוריית ‎ הרצת ‎ המניות ‎ והמשבר ‎ שפרץ‎ 
בעקבותיה. ‎ מאז ‎ ועד ‎ היום, ‎ המדינה ‎ ניסתה ‎ להפריט ‎ את ‎ הבנק‎ 
-  כולל ‎ לידידיו ‎ הקרובים ‎ של ‎ ראשון ‎ הממשלה ‎ אהוד‎ 
אולרמט, ‎ כמו ‎ פרנק ‎ לואי, ‎ בעל ‎ ההון ‎ האוסטרלי. ‎ אבל ‎ הבנק‎ 


טרם ‎ הופרט. ‎ אם ‎ כך, ‎ מדוע ‎ הממשלה, ‎ הבעלים ‎ של ‎ הבנק,‎ 
אינה ‎ פועלת ‎ להסדרת ‎ החוב ‎ של ‎ המפעל ‎ בחצור ‎ במסגרת‎ 
אותם ‎ 5  מיליארד ‎ שקל ‎ שהחליטה ‎ לאחרונה ‎ להזרים ‎ לכיסיהם‎ 
של ‎ האוליגרכים ‎ המקומיים? ‎ לממשלה ‎ פתרונות.‎ 

אבל ‎ האחריות ‎ לעתידם ‎ של ‎ העובדים ‎ מוטלת ‎ לא ‎ רק ‎ על‎ 
הממשלה. ‎ ההסתדרות ‎ אמורה ‎ להשמיע ‎ את ‎ קולה ‎ נוכח ‎ סכנת‎ 
הסגירה ‎ של ‎ מפעל, ‎ המקיים ‎ מאות ‎ משפחות. ‎ לצערנו,‎ 
ההסתדרות ‎ אינה ‎ משמיעה ‎ את ‎ קולה ‎ בשורה ‎ ארוכה ‎ של‎ 
סוגיות ‎ מרכזיות ‎ עבור ‎ מעמד ‎ העובדים. ‎ אבל ‎ יש ‎ מקומות, ‎ בהם‎ 
האיגודים ‎ המקצועיים ‎ נוהגים ‎ אחרת ‎ בעקבות ‎ העמקת ‎ המשבר‎ 
הקפיטליסטי ‎ -  בארצות ‎ הברית, ‎ למשל.‎ 
הדוגמא ‎ של ‎ המפעל ‎ בשיקגו‎ 

בדיוק ‎ לפני ‎ חודש ‎ ולאחר ‎ שהשיגו ‎ את ‎ כל ‎ הדרישות, ‎ עזבו‎ 
מאות ‎ פועלים ‎ את ‎ המפעל ‎ "רפבליק ‎ ווינדוס ‎ אנד ‎ דורס"‎ 
לייצור ‎ חלונות ‎ ודלתות ‎ בשיקגו, ‎ בו ‎ התבצרו ‎ שבוע ‎ ימים. ‎ על‎ 
הפסקת ‎ ההתבצרות ‎ הוחלט ‎ ברוב ‎ גדול ‎ באסיפת ‎ של ‎ הפועלים.‎ 
יו״ר ‎ האיגוד ‎ במפעל, ‎ מסר ‎ כי ‎ הושג ‎ הישג ‎ היסטורי, ‎ ודווקא‎ 
בעת ‎ משבר. ‎ גם ‎ יו״ר ‎ האיגוד ‎ בחוף ‎ המערבי, ‎ קרל ‎ רוזן, ‎ הדגיש‎ 
"את ‎ התקדים ‎ שקבעה ‎ קבוצת ‎ עובדים ‎ הנחושה ‎ להגן ‎ על‎ 
זכויותיה".‎ 

התבצרות ‎ פועלים ‎ במפעל ‎ היא ‎ צעד ‎ לא-אופייני ‎ במאבק‎ 
המעמדי ‎ בארה״ב. ‎ אמנם ‎ באמריקה ‎ הלטינית, ‎ ובייחוד‎ 
בארגנטינה, ‎ נרשמו ‎ בשנים ‎ האחרונות ‎ מאות ‎ מקרים ‎ של‎ 
פועלים, ‎ המתבצרים ‎ במפעלים ‎ בעת ‎ משבר, ‎ ולא ‎ רק ‎ כדי‎ 
להבטיח ‎ את ‎ הפיצויים, ‎ אלא ‎ כדי ‎ להפעילם ‎ מחדש ‎ בבעלות‎ 
קואופרטיבית. ‎ אבל ‎ בארה״ב ‎ לא ‎ נרשמו ‎ התבצרויות ‎ מאז‎ 
המשבר ‎ הכלכלי ‎ הגדול ‎ בשנות ‎ ה-30 ‎ של ‎ המאה ‎ שעברה.‎ 

מאות ‎ המפוטרים ‎ החליטו ‎ להתבצר ‎ במקום ‎ עבודתם‎ 
במחאה ‎ על ‎ סגירתו ‎ הפתאומית ‎ ובדרישה ‎ לקבל ‎ את ‎ שכרם.‎ 
מחאתם ‎ הובילה ‎ פוליטיקאים ‎ רבים ‎ להגיע ‎ לשיקגו, ‎ וגם‎ 
הנשיא ‎ הנבחר ‎ ברק ‎ אובאמה ‎ הביע ‎ תמיכה ‎ במפוטרים.‎ 

המפעל ‎ נסגר ‎ ללא ‎ התרעה, ‎ לאחר ‎ שבעליו, ‎ ריצ׳רד ‎ גילמן,‎ 
הודיע ‎ לפועלים ‎ הנדהמים, ‎ כי ‎ בנק ‎ אוף ‎ אמריקה ‎ ביטל ‎ את ‎ קו‎ 
האשראי ‎ של ‎ החברה. ‎ 250  הפועלים, ‎ שלא ‎ קיבלו ‎ לא ‎ את‎ 
משכורתם ‎ האחרונה ‎ ולא ‎ פיצויי ‎ פיטורים, ‎ התיישבו ‎ בתגובה‎ 
על ‎ רצפת ‎ המפעל ‎ בדרישה, ‎ כי ‎ החברה ‎ ובנק ‎ אוף ‎ אמריקה‎ 
יעמדו ‎ בהתחייבויותיהם ‎ וישלמו ‎ להם ‎ את ‎ שכרם.‎ 

האיגוד ‎ המקצועי, ‎ המייצג ‎ את ‎ עובדי ‎ המפעל, ‎ מסר, ‎ כי‎ 
הפועלים ‎ דרשו ‎ תשלום ‎ הודעה ‎ מוקדמת ‎ של ‎ 60  יום ‎ לפני‎ 
הפיטורים ‎ ו״חבילת ‎ פיצויים ‎ הוגנת". ‎ לדברי ‎ הפועלים, ‎ מנהלי‎ 
המפעל ‎ נתנו ‎ להם ‎ התרעה ‎ של ‎ שלושה ‎ ימים ‎ בלבד ‎ לפני‎ 
שעבודתם ‎ הופסקה.‎ 

מחאת ‎ העובדים ‎ בשיקגו ‎ הפכה ‎ אחד ‎ מסמליו ‎ של ‎ מאבק‎ 
העובדים ‎ מול ‎ המשבר ‎ הכלכלי ‎ בארה״ב, ‎ שגרם ‎ עד ‎ כה‎ 
לאובדן ‎ של ‎ יותר ‎ משני ‎ מיליון ‎ מישרות ‎ ולעלייה ‎ חדה ‎ בשיעור‎ 
האבטלה ‎ עד ‎ ל-7.5% ‎ מכוח ‎ העבודה. ‎ הכומר ‎ ג׳סי ‎ ג׳קסון‎ 
הגיע ‎ לאתר ‎ המחאה ‎ והביע ‎ תמיכה ‎ בעובדים. ‎ הוא ‎ אמר, ‎ כי‎ 
מצוקתם ‎ מהווה ‎ הוכחה ‎ לכך ‎ שתוכנית ‎ החירום ‎ הכלכלית ‎ בסך‎ 
700  מיליארד ‎ דולר, ‎ שאישר ‎ הקונגרס ‎ באוקטובר, ‎ מסייעת ‎ רק‎ 
לכרישי ‎ וול ‎ סטריט ‎ ולא ‎ לאנשים ‎ הפשוטים.‎ 

העובדים ‎ בשיקגו ‎ היו ‎ נחושים ‎ להיאבק ‎ על ‎ מקום ‎ עבודתם‎ 
וניצחו. ‎ הם ‎ קיבלו ‎ את ‎ כל ‎ זכויותיהם ‎ ועוד ‎ סוכם ‎ על ‎ הקמת‎ 
קרן, ‎ בסיוע ‎ הבנקים ‎ המלווים ‎ של ‎ המפעל, ‎ כדי ‎ להפעילו ‎ ואף‎ 
להקים ‎ במקום ‎ קואופרטיב ‎ בניהול ‎ העובדים.‎ 

כך ‎ היה ‎ בשיקגו ‎ בחודש ‎ שעבר. ‎ בחצור ‎ הגלילית, ‎ בינתיים,‎ 
מתחננים ‎ הפועלים ‎ בפני ‎ בנק ‎ לאומי ‎ להצלת ‎ מקום ‎ עבודתם.‎ 


בחירות ‎ 09  /5‎ 


הימין ‎ הגזעני ‎ ואצו ‎ ל  ת  הממון‎ 


מאת ‎ עודד ‎ גולדרייך‎ 

הניסיון ‎ להמחיש ‎ את ‎ הקשר ‎ בין ‎ אצולת ‎ הממון ‎ ובין‎ 
הימין ‎ בעל ‎ הגוון ‎ הפאשיסט׳ ‎ סובל ‎ בדרך ‎ כלל ‎ מהיעדר□‎ 
של ‎ משקיפים, ‎ המסוגלים ‎ ומוכנים ‎ לדווח ‎ על ‎ הקשרים‎ 
הממשיים ‎ האלו. ‎ לפיכך, ‎ מצאתי ‎ עניין ‎ רב ‎ בחלקים ‎ של‎ 
הכתבה ‎ "בדשא ‎ אצל ‎ אביגדור" ‎ ("מוסף ‎ הארץ", ‎ 2.1),‎ 
שסיפרה ‎ על ‎ "ההתאהבות" ‎ [כך ‎ במקור!] ‎ של ‎ הזמר‎ 
אריק ‎ סיני ‎ באביגדור ‎ ליברמן. ‎ הבה ‎ ניתן ‎ לטקסט ‎ לדבר‎ 
קצת ‎ בעצמו.‎ 

"המפגש ‎ הראשון ‎ בין ‎ ליברמן ‎ לסיני, ‎ שהוביל ‎ להכללתו‎ 
במערך ‎ ההסברה ‎ המצומצם ‎ של ‎ "ישראל ‎ ביתנו", ‎ התרחש‎ 
לפני ‎ שלוש ‎ שנים. ‎ ׳יש ‎ לי ‎ חברים ‎ שגרים ‎ בקיסריה", ‎ מספר‎ 
סיני, ‎ "ברובם ‎ אנשים ‎ אמידים ‎ מאוד, ‎ ולדעתי ‎ גם ‎ שמאל ‎ מדגדג‎ 
בעורפם. ‎ ערב ‎ אחד ‎ הוזמנתי ‎ לארוחת ‎ ערב ‎ אצל ‎ נמרוד ‎ פאר,‎ 
שהיה ‎ פעם ‎ סמנכ״ל ‎ נוקיה, ‎ בעצם ‎ ההזמנה ‎ הייתה ‎ לחוג ‎ בית‎ 
של ‎ אביגדור ‎ ליברמן. ‎ אני ‎ חושב ‎ שרוב ‎ המוזמנים ‎ -  שבאים‎ 
לביתו ‎ די ‎ בקביעות ‎ -  היו ‎ מופתעים ‎ במידה ‎ מסוימת ‎ מהעניין‎ 
הזה׳.‎ 

לאחר ‎ האוכל ‎ הגיע ‎ זמן ‎ הקינוח: ‎ שיחה ‎ עם ‎ ליברמן. ‎ ׳הוא‎ 
התחיל ‎ לדבר, ‎ הקשבתי ‎ לו, ‎ ופתאום ‎ קרה ‎ לי ‎ משהד, ‎ חורץ ‎ סיני‎ 
בהנאה ‎ גלויה. ‎ ׳אביגדור ‎ דיבר ‎ על ‎ הדרך ‎ שלו, ‎ על ‎ האופן ‎ שבו‎ 
צריך ‎ לדעתו ‎ לטפל ‎ בערביי ‎ ישראל, ‎ הוא ‎ דיבר ‎ על ‎ הדרך ‎ שבה‎ 
צריך ‎ לנהל ‎ את ‎ ביטחון ‎ הפנים. ‎ כל ‎ האנשים ‎ קיבלו ‎ את ‎ הדברים‎ 
שלו ‎ בדממה ‎ והקשבה, ‎ ומצאתי ‎ את ‎ עצמי ‎ מזדהה ‎ עם ‎ כל‎ 
שורה ‎ שהוא ‎ אומר. ‎ התרשמתי ‎ ממנו ‎ מאוד, ‎ מהמהירות ‎ שלו,‎ 
מהחריפות, ‎ הוא ‎ הפעים ‎ אותי. ‎ הוא ‎ עשה ‎ לי ‎ משהו, ‎ הוא‎ 
הבריק ‎ שם. ‎ הדברים ‎ שאמר ‎ גרמו ‎ גם ‎ לשמאלני ‎ כמוני ‎ להבין‎ 
שאני ‎ לא ‎ נמצא ‎ במקום ‎ הפוליטי ‎ שבו ‎ אני ‎ חושב ‎ שאני ‎ נמצא.‎ 
דעותי ‎ היו ‎ אז ‎ שמאל-מרכז, ‎ וגם ‎ הן ‎ נשמרו ‎ בארון ‎ ולא ‎ היו‎ 
אמורות ‎ לצאת ‎ אף ‎ פעם, ‎ כי ‎ בארון ‎ חם ‎ ואף ‎ אחד ‎ לא ‎ מבקר‎ 
אותך׳.‎ 

הטקסט ‎ הנ״ל ‎ חושף ‎ כמה ‎ נקודות ‎ מפתח. ‎ ראשית,‎ 
נחשף ‎ המובן ‎ המשונה ‎ של ‎ המושג ‎ שמאל ‎ ב״מקומותינו":‎ 
השמאל ‎ הוא ‎ פשוט ‎ (ואך ‎ ורק) ‎ השתייכות ‎ חברתית/‎ 
תרבותית ‎ החפה ‎ מכל ‎ השקפה ‎ ו/או ‎ נטייה ‎ פוליטית ‎ של‎ 
ממש. ‎ אשר ‎ לנטיות ‎ הפוליטיות ‎ האמיתיות, ‎ אלה‎ 
מתנמנמות ‎ בארון, ‎ עד ‎ שזר ‎ פותח ‎ את ‎ הארון ‎ ומתברר,‎ 
שמה ‎ שאוחסן ‎ בתוכו ‎ היה ‎ למעשה ‎ משהו ‎ פוליטי ‎ של‎ 
ממש ‎ -  "פאשיזם ‎ ל״ט" ‎ -  שמפתיע ‎ את ‎ "המאחסן"...‎ 

מתחת ‎ לפני ‎ השטח ‎ רובץ ‎ הקונסנזוס ‎ בדבר ‎ "אנחנו"‎ 
ו״הם", ‎ אלא ‎ שכאן ‎ ברור ‎ יותר, ‎ כמה ‎ צרה ‎ ההגדרה ‎ של‎ 
"אנחנו": ‎ אינני ‎ טוען ‎ שהיא ‎ כוללת ‎ רק ‎ "אנשים ‎ אמידים‎ 
מאוד ‎ שגרים ‎ בקיסריה", ‎ אבל ‎ נראה ‎ שהיא ‎ כוללת ‎ רק‎ 
כאלה, ‎ שיכולים ‎ לדמיין ‎ או ‎ לרצות ‎ להשתייך ‎ לחבורה‎ 
מופלאה ‎ זו. ‎ במילים ‎ אחרות, ‎ האלפיון ‎ העליון ‎ מציג ‎ את‎ 
עצמו ‎ כנאמן ‎ המסור ‎ של ‎ "אנחנו", ‎ אשר ‎ מדיר ‎ כמובן ‎ את‎ 
הערבים, ‎ כמו ‎ גם ‎ את ‎ כל ‎ מ׳ ‎ שאינו ‎ יכול ‎ להזדהות ‎ רגשית‎ 
עם ‎ החבורה ‎ המופלאה ‎ הזאת ‎ (לדוגמא: ‎ חרדים,‎ 
מזרחים, ‎ ועניים ‎ חסרי ‎ תקווה ‎ להיחלץ ‎ ממצבם).‎ 


מיותר ‎ לציין, ‎ שכל ‎ מה ‎ שמטריד ‎ את ‎ החבורה‎ 
המופלאה ‎ המארחת ‎ את ‎ ליברמן, ‎ היא ‎ "הבעיה ‎ הערבית"‎ 
ובפרט ‎ איך ‎ "לטפל ‎ בערב" ‎ ישראל". ‎ בפסקה ‎ מאוחרת‎ 
יותר ‎ מסביר/מתרץ ‎ סיני: ‎ "אביגדור ‎ לא ‎ שונא ‎ ערבים,‎ 
הוא ‎ רק ‎ חושב ‎ שצריך ‎ לעשות ‎ סדר ‎ בדברים. ‎ גם ‎ אני‎ 
חושב ‎ ככה. ‎ בסך ‎ הכל ‎ צריך ‎ לעשות ‎ סדר". ‎ וכך ‎ יצאה ‎ מן‎ 
השק ‎ הסיסמא ‎ השגורה ‎ בפי ‎ הימין ‎ הגזעני/פאשיסט׳ ‎ - 
"חוק ‎ וסדר", ‎ וכרגיל, ‎ לא ‎ מצוין ‎ איזה ‎ חוק ‎ וסדר.‎ 

בהמשך ‎ הריאיון ‎ מתברר ‎ המבנה ‎ ההיררכי, ‎ שיצר‎ 
המנהיג, ‎ כלומר ‎ ליברמן: ‎ אפילו ‎ לחבר ‎ ב״אנחנו" ‎ אין‎ 
נגישות ‎ למנהיג, ‎ כ׳ ‎ גישה ‎ אליו ‎ היא, ‎ כנהוג ‎ בחצרות‎ 
העריצים, ‎ פריבילגיה ‎ ו/או ‎ חסד ‎ מלכותי. ‎ בסופו ‎ של ‎ דבר,‎ 
סיני ‎ זכה ‎ להימנות ‎ על ‎ אנשי ‎ החצר ‎ של ‎ אותו ‎ "אציל‎ 
אירופי" ‎ (כהגדרתו ‎ של ‎ סיני), ‎ אשר ‎ נוהג ‎ לסעוד‎ 
במסעדות ‎ יוקרה ‎ עם ‎ אנשים ‎ מהאלפיון ‎ העליון. ‎ והנה ‎ עוד‎ 
קטעים ‎ מהריאיון ‎ עם ‎ אריק ‎ סיני:‎ 

"׳באתי ‎ לאביגדור ‎ כי ‎ אני ‎ מאמין ‎ בו ‎ והיה ‎ ברור ‎ שכל ‎ מה‎ 
שהוא ‎ יטיל ‎ עלי ‎ אעשה. ‎ במהלך ‎ חצי ‎ השנה ‎ האחרונה ‎ היו ‎ לנו‎ 
כבר ‎ 15  מפגשים. ‎ נוצר ‎ בינינו ‎ קשר ‎ חברי, ‎ אביגדור ‎ התחיל‎ 
להזמין ‎ אותי ‎ למפגשים ‎ עם ‎ חברים ‎ קרובים ‎ שלו, ‎ לארוחות‎ 
צהריים ‎ ביקב ‎ כרם ‎ מהר״ל ‎ למשל, ‎ מקומות ‎ מדליקים ‎ כאלה.‎ 
אביגדור ‎ הוא ‎ בן ‎ של ‎ יינן, ‎ ולא ‎ שותה ‎ שום ‎ דבר ‎ מלבד ‎ יין ‎ טוב׳.‎ 

׳בהתחלה ‎ הרגשתי ‎ קצת ‎ זרות ‎ כי ‎ היו ‎ שם ‎ חברים ‎ שלא‎ 
הכרתי ‎ כמו ‎ איש ‎ העסקים ‎ דדי ‎ בורוביץ׳ ‎ מאל-על, ‎ ירון ‎ מילר‎ 
מחברת ‎ השטיח ‎ המעופף. ‎ הרגשתי ‎ שכולם ‎ שם ‎ נורא ‎ אוהבים‎ 
את ‎ אביגדור׳.‎ 

זאת ‎ "החצר ‎ של ‎ ליברמן" ‎ וזאת ‎ פוליטיקת ‎ ה״חוק‎ 
וסדר" ‎ (זאת ‎ אומרת ‎ "חוק ‎ וסדר ‎ רק ‎ שלנו"). ‎ ומי ‎ שאינם‎ 
חשים ‎ שייכים ‎ לחבורה ‎ הזאת ‎ ולסדר ‎ שלה, ‎ ומי ‎ שמבינים‎ 
(או ‎ זוכרים) ‎ שלמתקראים ‎ "מרכז ‎ הפוליטי" ‎ (וודאי‎ 
שלימין ‎ המסורתי) ‎ אין ‎ שום ‎ מעצור ‎ מלשתף ‎ פעולה ‎ עם‎ 
חבורת ‎ "חוק ‎ וסדר" ‎ שכזאת, ‎ לאלו ‎ יש ‎ עוד ‎ יכולת‎ 
התנגדות ‎ ותקווה: ‎ השמאל ‎ האמיתי, ‎ זה ‎ שאינו ‎ מהסס‎ 
להכריז ‎ ולהתגאות ‎ בשמאליותו.‎ _ 

חד״ש: ‎ לפסול ‎ את ‎ "ישראל ‎ ביתנו"‎ 
בשל ‎ הסתה ‎ לגזענות‎ 

בעקבות ‎ הודעתו ‎ של ‎ הטרנספריסט ‎ ליברמן ‎ שיפעל‎ 
לחקיקת ‎ "חוק ‎ האזרחות", ‎ שמטרתו ‎ לבצע ‎ דה-לגיטימציה‎ 
לאזרחי ‎ ישראל ‎ הערבים ‎ ולמעשה ‎ להביא ‎ לשלילת ‎ אזרחותם,‎ 
קראה ‎ חד״ש ‎ לפסול ‎ את ‎ רשימת ‎ "ישראל ‎ ביתנו" ‎ מהתמודדות‎ 
בבחירות ‎ על ‎ רקע ‎ הסתה ‎ לגזענות, ‎ כמתחייב ‎ לפי ‎ החוק.‎ 

ח״כ ‎ דב ‎ חנין ‎ (חד״ש) ‎ הבהיר ‎ (7.1): ‎ "דבריו ‎ של ‎ ליברמן‎ 
פוסלים ‎ אותו ‎ ואת ‎ מפלגתו ‎ מהתמודדות ‎ בבחירות ‎ הקרובות.‎ 
הצעה, ‎ שמטרתה ‎ המוצהרת ‎ היא ‎ לשלול ‎ אזרחות ‎ מערביי‎ 
ישראל, ‎ היא ‎ ללא ‎ ספק ‎ הסתה ‎ גזענית ‎ בוטה. ‎ ככזו, ‎ היא ‎ אסורה‎ 
על ‎ פי ‎ חוק ‎ הבחירות ‎ לכנסת. ‎ התבטאותו ‎ של ‎ ליברמן ‎ היא ‎ חלק‎ 
ממסע ‎ דה-לגיטימציה ‎ של ‎ המחאות ‎ של ‎ האזרחים ‎ הערבים‎ 
נוכח ‎ המלחמה ‎ בעזה, ‎ וביטוי ‎ נוסף ‎ לאיומים ‎ הגוברים ‎ על‎ 
המרחב ‎ הדמוקרטי ‎ בישראל".‎ 


עלייה ‎ חדה ‎ באבטלה ‎ בגוש ‎ דן‎ 


לפי ‎ נתוני ‎ הביטוח ‎ הלאומי, ‎ מספר ‎ התביעות ‎ לקבלת ‎ ערב ‎ לזכרה ‎ של ‎ יוספה ‎ פיק‎ 

דמי ‎ אבטלה ‎ שהוגשו ‎ בדצמבר ‎ 2008  הגיע ‎ ל-18,500 ‎ ביום ‎ א  ,  25  בינואר, ‎ בשעה ‎ 17.00, ‎ באולם ‎ 209  בפקולטה‎ 

־  עלייה ‎ של ‎ 23%  לעומת ‎ ספטמבר. ‎ זה ‎ מספר ‎ שיא ‎ של ‎ למשפטים ‎ באוניברסיטת ‎ תל-אביב, ‎ יתקיים ‎ ערב ‎ לזכרה ‎ של‎ 

תביעות ‎ לדמי ‎ אבטלה, ‎ שלא ‎ נראה ‎ כמותו ‎ מאז ‎ תקופת ‎ המיתון ‎ פעילת ‎ השמאל ‎ הוותיקה ‎ יוספה ‎ צביה ‎ פיק ‎ (כפרי). ‎ בתוכנית:‎ 

האחרון ‎ בשנים ‎ 2003  עד ‎ 2005, ‎ אז ‎ הגיע ‎ שיעור ‎ האבטלה ‎ ל־ ‎ חברות ‎ וחברים ‎ מספרים ‎ על ‎ יוספה. ‎ לתיאום ‎ נשיאת ‎ דברים ‎ - 

10.7%  מכוח ‎ העבודה. ‎ חשוב ‎ לזכור, ‎ כי ‎ נתוני ‎ דצמבר ‎ לא ‎ שרה, ‎ בטלפון ‎ 8556708-050.‎ 

הושפעו ‎ מהמלחמה ‎ בעזה, ‎ וזו ‎ תורגש ‎ בנתונים ‎ שיתפרסמו ‎ רק‎ 
בעוד ‎ כחודשיים.‎ 

בביטוח ‎ הלאומי ‎ ציינו, ‎ כי ‎ האבטלה ‎ גדלה ‎ במיוחד ‎ בערים‎ 
הגדולות: ‎ בזמן ‎ שהעלייה ‎ בשיעור ‎ האבטלה ‎ בצפון ‎ הארץ‎ 
ובדרומה ‎ הייתה ‎ נמוכה ‎ מהעלייה ‎ הארצית ‎ ועמדה ‎ על ‎ 12 
אחוזים, ‎ דווקא ‎ בתל ‎ אביב ‎ ובירושלים ‎ הסתכמה ‎ העלייה‎ 
באבטלה ‎ ב -50 ‎ אחוזים. ‎ הסיבה ‎ לכך: ‎ פגיעת ‎ המשבר‎ 
הכלכלי ‎ היא ‎ בעסקים ‎ עתירי ‎ הידע, ‎ השוכנים ‎ במרכז ‎ הארץ.‎ 

משבר ‎ בענף ‎ התיירות ‎ בעקבות ‎ המלחמה:‎ 

צפויים ‎ רבבות ‎ מפוטרים‎ 

את ‎ מחיר ‎ המלחמה ‎ בעזה ‎ ישלמו ‎ גם ‎ העובדים ‎ בתל ‎ אביב,‎ 
בירושלים, ‎ בחיפה ‎ ובאילת. ‎ בהתאחדות ‎ המלונות ‎ בישראל‎ 
אוספים ‎ מידע ‎ ממלונות ‎ ברחבי ‎ הארץ, ‎ המדווחים ‎ על ‎ ביטולי‎ 
הזמנות ‎ של ‎ קבוצות ‎ ושל ‎ יחידים ‎ גם ‎ בתחום ‎ התיירות ‎ הנכנסת‎ 
וגם ‎ בתחום ‎ תיירות ‎ הפנים, ‎ ועל ‎ עצירה ‎ ממש ‎ בהזמנות.‎ 

לדברי ‎ אלי ‎ גונן, ‎ נשיא ‎ התאחדות ‎ המלונות ‎ בישראל,‎ 
למלחמה ‎ בעזה ‎ דמיון ‎ רב ‎ למלחמת ‎ לבנון ‎ השנייה ‎ מבחינת‎ 
ההתנהלות ‎ בבתי ‎ המלון. ‎ גם ‎ במהלך ‎ מלחמת ‎ לבנון ‎ השנייה‎ 
נלחמו ‎ בצפון, ‎ אבל ‎ הביטולים ‎ הגיעו ‎ לכל ‎ חלקי ‎ הארץ, ‎ לרבות‎ 
אילת. ‎ למעשה ‎ פרץ ‎ משבר ‎ חדש ‎ בתיירות ‎ בכל ‎ הארץ.‎ 

מעריכים, ‎ כי ‎ ככל ‎ שהלחימה ‎ בדרום ‎ מתמשכת,‎ 
צפויים ‎ פיטורים ‎ של ‎ רבבות ‎ עובדים ‎ בענף ‎ התיירות.‎ 

עיתונאי ‎ "הארץ" ‎ הפגינו‎ 

מול ‎ ביתו ‎ של ‎ המו״ל ‎ עמוס ‎ שוקן‎ 

עיתונאי ‎ "הארץ" ‎ הפגינו ‎ ב-9.1 ‎ מול ‎ ביתו ‎ של ‎ המו״ל, ‎ עמוס‎ 
שוקן, ‎ במרכז ‎ תל-אביב. ‎ ההפגנה ‎ הייתה ‎ במסגרת ‎ יישום‎ 
החלטת ‎ האסיפה ‎ הכללית ‎ לייפות ‎ את ‎ כוחו ‎ של ‎ הוועד ‎ לארגן‎ 
את ‎ המאבק, ‎ ובכלל ‎ זה ‎ לכנס ‎ אסיפות ‎ הסברה ‎ במערכת ‎ ולנקוט‎ 
עיצומים ‎ או ‎ שביתה ‎ וכל ‎ צעד ‎ חוקי ‎ אחר, ‎ כדי ‎ להפעיל ‎ לחץ ‎ על‎ 
הנהלת ‎ העיתון ‎ לדון ‎ ברצינות ‎ ובתום ‎ לב ‎ בדרישות ‎ העובדים.‎ 

היעדים ‎ של ‎ מאבק ‎ עיתונאי ‎ "הארץ": ‎ החזרתם ‎ לעבודה ‎ של‎ 
עיתונאים ‎ שפוטרו ‎ ועדיין ‎ מעוניינים ‎ בכך, ‎ עצירת ‎ הליכי‎ 
הפיטורים ‎ המתנהלים ‎ בימים ‎ אלה ‎ ומניעת ‎ פיטורים ‎ נוספים‎ ; 
הבטחת ‎ פיצוי ‎ מוגדל ‎ לכל ‎ עיתונאי ‎ שיבחר ‎ במסלול ‎ של‎ 
פרישה ‎ מרצון ‎ ולמי ‎ שפוטר ‎ ואינו ‎ מעוניין ‎ לקבל ‎ בחזרה ‎ את‎ 
מישרתו; ‎ התחייבות ‎ מטעם ‎ ההנהלה ‎ להיוועץ ‎ בוועד ‎ מראש‎ 
במקרה ‎ שתרצה ‎ לערוך ‎ קיצוץ ‎ נוסף‎ ;  ודיון ‎ רציני ‎ וענייני ‎ בתנאי‎ 
העבודה ‎ בעיתון, ‎ כולל ‎ רצפת ‎ שכר ‎ לתפקידים ‎ שונים ‎ ועדכוני‎ 
שכר ‎ שנתיים.‎ 


הגדה ‎ השמאלית‎ 

אחד ‎ העם ‎ 70, ‎ ת״א‎ 
ביום ‎ ב׳, ‎ 19  בינואר, ‎ בשעה ‎ 20.00 

במלאות ‎ 90  שנה ‎ לרצח ‎ של ‎ רוזה ‎ לוקסמבורג‎ 

ערב ‎ דיון ‎ על‎ 

נשים ‎ והתנגדות ‎ למלחמה‎ 
בהשתתפות ‎ תמר ‎ גוזינסקי‎ 

ופרוס׳ ‎ משה ‎ צוקרמן‎ (אוניברסיטת ‎ ת״א)‎ 

מטה ‎ הבחירות ‎ של ‎ חד״ש‎ 

אסיפות ‎ וחוגי ‎ בית‎ 

יום ‎ ד׳, ‎ 14  בינואר‎ 

ירושלים, ‎ בית ‎ הארחה, ‎ רח׳ ‎ אגרון ‎ 6, ‎ בשעה ‎ 20.00,‎ 
אסיפה ‎ פומבית‎ 

ח״כ ‎ דב ‎ חנין, ‎ עאידה ‎ תומא ‎ ונורית ‎ חגיאג‎ 

שבת, ‎ 17  בינואר‎ 

ת״א, ‎ שכונת ‎ שפירא, ‎ בשעה ‎ 17.00  -ח״כדב ‎ חנין‎ 
ונורית ‎ חגיאג'‎ 

יום ‎ א׳, ‎ 18  בינואר‎ 

חולון, ‎ בשעה ‎ 20.00, ‎ חוג ‎ בית ‎ אצל ‎ משפחת ‎ קלינסקי ‎ - 

נורית ‎ חגיאג' ‎ ותמר ‎ גוזינסקי‎ 

יום ‎ ב/ ‎ 19  בינואר‎ 

אוניברסיטת ‎ ת״א, ‎ בשעה ‎ 15.45  -ח״כדב ‎ חנין‎ 

שבת, ‎ 24  בינואר‎ 

רמת ‎ אביב, ‎ בשעה ‎ 10.30, ‎ חוג ‎ בית ‎ -  תמר ‎ גוזינסק׳‎ 
ונורית ‎ חגיאג'‎ 

יום ‎ ג׳, ‎ 27  בינואר‎ 

ירושלים, ‎ האוניברסיטה ‎ העברית, ‎ הר ‎ הצופים, ‎ תא ‎ חד״ש,‎ 
בשעה ‎ 20.00  -  פדרו ‎ גולדפרב‎ 


נחוצים ‎ מתנדבות ‎ ומתנדבים‎ 

מטה ‎ הבחירות ‎ של ‎ חד״ש ‎ זקוק ‎ למתנדבות ‎ ולמתנדבים‎ 
בין ‎ השעות ‎ 10  בבוקר ‎ 10-1  בערב. ‎ פרטים ‎ על ‎ משימות‎ 
ההתנדבות ‎ ניתן ‎ לקבל ‎ בטלפון ‎ 6292152-03 

